Suchinthana/ta-wikipedia huggingface dataset:
புத்ராஜெயா மக்களவைத் தொகுதி

புத்ராஜெயா மக்களவைத் தொகுதி (மலாய்: Kawasan Persekutuan Putrajaya; ஆங்கிலம்: Putrajaya Federal Constituency; சீனம்: 布城国会议席) என்பது மலேசியா, புத்ராஜெயா கூட்டரசு பிரதேசத்தில் அமைந்துள்ள ஒரு மக்களவை தொகுதி (P125) ஆகும்.

புத்ராஜெயா மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து புத்ராஜெயா மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

புத்ராஜெயா

புத்ராஜெயா, திட்டமிட்டுக் கட்டப்பட்ட ஒரு நவீன நகரமாகும். 1999-ஆம் ஆண்டு முதல் மலேசியாவின் நிருவாகத் தலைநகரமாகச் செயல்படுகிறது. அதிகாரப்பூர்வமாக புத்ராஜெயா கூட்டரசுப் பிரதேசம் (Federal Territory of Putrajaya) என்று அழைக்கப்படுகிறது.

1975-ஆம் ஆண்டு வரை புத்ராஜெயா புறநகர்ப் பகுதி உலு லங்காட் மாவட்டத்தின் கீழ் செயல்பட்டது. பின்னர் காஜாங் மாவட்டத்தின் அதிகாரத்திற்கு மாற்றப்பட்டது. 2001 பிப்ரவரி 1-ஆம் தேதி புத்ராஜெயா மலேசியாவின் மூன்றாவது கூட்டரசுப் பிரதேசமாக மாறியது. இதற்கு முன்னர், 1974-ஆம் ஆண்டில் கோலாலம்பூர் முதல் கூட்டரசுப் பிரதேசமாகவும்; அடுத்து 1984-ஆம் ஆண்டில் லபுவான் இரண்டாவது கூட்டரசுப் பிரதேசமாகவும் மாறின. 

கோலாலம்பூர் மாநகருக்கு தெற்கே அமைந்துள்ள இந்தப் புத்ராஜெயா நிருவாக நகரம், மலேசிய அரசாங்கத்தின் அலுவல் மையமாகத் திகழ்கிறது. 2005-ஆம் ஆண்டு முதல் மலேசிய நடுவண் அரசின் அனைத்து அமைச்சுகளும் கோலாலம்பூர் மாநகரத்தில் இருந்து புத்ராஜெயாவிற்கு மாற்றம் செய்யப் பட்டன.

புத்ராஜெயா மக்களவைத் தொகுதி

புத்ராஜெயா தேர்தல் முடிவுகள்

மேற்கோள்கள்

மேலும் காண்க 
 புத்ராஜெயா
 சைபர்ஜெயா
 பெர்தானா புத்ரா
 புத்ராஜெயா நகராட்சி
 மலேசியத் தேர்தல் தொகுதிகள்

வெளி இணைப்புகள்

மலேசியக் கூட்டாட்சிப் பகுதிகளின் நாடாளுமன்றத் தொகுதிகள்
பி. டி. சார்

பி. டி. சார் (PT Sir) என்பது கார்த்திக் வேணுகோபாலன் எழுதி இயக்கிய இந்திய தமிழ் மொழி சமூக நாடகத் திரைப்படமாகும். இப்படத்தை ஐசரி கணேஷ் தயாரித்திருந்தார். படத்தில் ஹிப்ஹாப் தமிழா, காஷ்மீரா பர்தேசி, அனிகா சுரேந்திரன், பிரபு, இளவரசு, பாண்டியராஜன், தியாகராஜன் மற்றும் முனீஷ்காந்த் ஆகியோர் முக்கிய வேடங்களில் நடித்துள்ளனர்.

தயாரிப்பு 
இது முன்னணி நடிகராக ஆதியின் ஏழாவது படம் என்பதால் இந்த படம் நவம்பர் 2022 இல் HHT7 என்ற தற்காலிக தலைப்பில் அதிகாரப்பூர்வமாக அறிவிக்கப்பட்டது. அதிகாரப்பூர்வ தலைப்பு ஜனவரி 2023 இல் அறிவிக்கப்பட்டது. முதன்மைப் படம் எடுக்கும் பணி அதே மாதத்தில் தொடங்கியது. இது முக்கியமாக சென்னை மற்றும் ஈரோட்டில் படமாக்கப்பட்டது. பிப்ரவரி 2024 இன் பிற்பகுதியில் முடிக்கப்பட்டது.  ஹிப் ஹாப் தமிழா இசையமைத்துள்ள இப்படத்திற்கு மாதேஷ் மாணிக்கம் ஒளிப்பதிவை மேற்கொண்டிருந்தார்.

வெளியீடு 
பி. டி. சார் 24 மே 2024 அன்று திரையரங்குகளில் வெளியிடப்பட்டது. இத்திரைப்படம் விமர்சகர்களிடமிருந்து கலவையான விமர்சனங்களைப் பெற்றது.

மேற்கோள்கள்

வெளி இணைப்புகள் 
 

சமூகப் பிரச்சனைகள் குறித்தான இந்தியத் திரைப்படங்கள்
2024 தமிழ்த் திரைப்படங்கள்
இந்தியத் தமிழ்த் திரைப்படங்கள்
தியாகராஜன் நடித்த திரைப்படங்கள்
டி. சுப்பராமையா

சிறீ டி. சுப்பராமையா (Sri D. Subbaramaiah, 1904 – 16 ஆகத்து 1986) கருநாடகாவைச் சேர்ந்த கருநாடக இசைப் பாடகராவார்.

தனிப்பட்ட வாழ்க்கை 
சுப்பராமையா 1904 ஆம் ஆண்டு பெங்களூரில் பிறந்தார். அங்கு தனது வாழ்நாள் முழுவதும் வாழ்ந்தார்.

தொழில் வாழ்க்கை 
இவர் புகழ்பெற்ற கருநாடக இசைப் பாடகரும், குருவும் ஆவார். சமஸ்கிருதம், கன்னடம், ஆங்கிலம் ஆகிய மொழிகளில் அறிஞராகவும் இருந்தார்.

எச். எம். வி. க்காக வெற்றிகரமான சாதனையை முறியடித்த முதல் பாடகர்களில் இவரும் ஒருவர் என்று கூறப்படுகிறது.

சிறீ டி. சுப்பராமையா 1933 இல் கருநாடக இசைக் கல்லூரியை நிறுவி, இசை மாணவர்களுக்கு முறையான பயிற்சியை வழங்கினார். இந்த இசைக் கல்லூரி கருநாடகாவில் இசைக் கற்பித்தலுக்காக பிரத்தியேகமாக நிறுவப்பட்ட முதல் நிறுவனமும், அரசால் அங்கீகரிக்கப்பட்டு உதவி பெறும் முதல் இசைக் கல்லூரியும் ஆகும்.

பல இசை மாநாடுகளில் முக்கியப் பங்கு வகித்த இவர், 1960 இல் மைசூரிலுள்ள பீதாராம் கிருஷ்ணப்பாவின் பிரசன்னா சீதாராம மந்திரத்தில் இசை மாநாட்டிற்குத் தலைமை தாங்கினார். நாடு முழுவதும் இசை தொடர்பான பல்வேறு விவாதங்களிலும், தேர்வு வாரியங்களிலும் இவர் பங்கேற்றார். மைசூர் மன்னர் நான்காம் கிருட்டிணராச உடையார் அரசவைகளிலும் இவர் பாடினார்.

ஆறு தலைமுறைகளுக்கும் மேலாக தனது தொழில் வாழ்க்கை முழுவதும், 1963 இல் கருநாடக மாநில சங்கீத நாடக அகாதமி விருது உட்பட பல விருதுகளும், பட்டங்களும், பாராட்டுகளையும் பெற்றார். கருநாடக இசையில் இவர் செய்த பங்களிப்புகளை அங்கீகரிக்கும் வகையில், இவருக்கு 'கணகலாசிந்து', 'சங்கீத வித்வான்', 'கணகலாகுசலா', 'நடசுதனிதி' ஆகிய மதிப்புமிக்க பட்டங்கள் வழங்கப்பட்டன. கருநாடகாவில் கௌரவங்களையும் பாராட்டுகளையும் பெற்றதைத் தவிர, ஆந்திரப் பிரதேசம் போன்ற அண்டை மாநிலங்களிலும் இவர் கௌரவிக்கப்பட்டார்.

சிறீ டி. சுப்பராமையா பல்வேறு கருநாடக இசை விழாக்களிலும், அது போன்ற சூழ்நிலைகளிலும் அடிக்கடி நினைவு கூரப்படுகிறார். இவர் 1986 ஆகத்து 16 அன்று இறந்தார்.

மேற்கோள்கள் 

1986 இறப்புகள்
1904 பிறப்புகள்
கருநாடக இசைப் பாடகர்கள்
தியாகராஜர் ஆராதனை

தியாகராஜ ஆராதனை (Tyagaraja Aradhana) என்பது வருடாந்திர ஆராதனையாகும். சங்கீத மும்மூர்த்திகளில் ஒருரும் தியாக பிரம்மம் என்று போற்றப்படுபவரும் தென்னிந்திய இசைக்கு அளப்பரிய சேவைகள் ஆற்றியவருமான தியாகராஜரை போற்றி நடத்தப்படும் ஒரு இசைத் திருவிழாவாகும். இது ஆந்திரப் பிரதேசம், கருநாடகம் மற்றும் தமிழ்நாடு போன்ற மாநிலங்களில் இது நிகழ்த்தப்படுகிறது. தமிழ்நாட்டின் தஞ்சாவூர் மாவட்டத்தில் உள்ள திருவையாற்றில், தியாகராஜர் ஜீவ சமாதி அடைந்த இடத்தில் கொண்டாடப்படுகிறது. அவர் சமாதியான புஷ்ய பகுல பஞ்சமி நாளில் ஆராதனை அனுசரிக்கப்படுகிறது. அங்கு இசைக்கலைஞர்கள் இவர் இயற்றிய பஞ்சரத்ன கீர்த்தனைகளை பாடுவார்கள்.

வரலாறு 
தியாகராஜரின் மறைந்த ஆண்டு நினைவு நாளில் இந்த ஆராதனை விழா ஒவ்வொரு ஆண்டும் நடத்தப்படுகிறது. இது இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் பஞ்சமி அன்று நிகழ்த்தப்படுகிறது. இந்த ஆராதனையானது சிறீ தியாகபிரம்ம மகோத்சவ சபையால் நடத்தப்படுகிறது. இந்தியாவின் தமிழ்நாட்டில், தஞ்சாவூர் மாவட்டம், திருவையாற்றில் அமைந்துள்ள தியாகராஜரின் சமாதி வளாகத்தில் ஆராதனை நடத்தப்படுகிறது.

திருவையாறில் ஆண்டுதோறும் நடத்தப்படும் ஆராதனை விழா 
2023 - 176வது ஆராதனை விழா - 06 முதல் 11 ஜனவரி 2023 வரை.  ஸ்ரீ தியாகபிரம்ம மஹோத்ஸவ சபையின் வருடாந்த ஆராதனை விழா 2023 ஜனவரி 6 ஞாயிற்றுக்கிழமை திருவையாறில் தொடங்கியது. தெலுங்கானா கவர்னரும், புதுச்சேரி துணை நிலை ஆளுநருமான தமிழிசை சௌந்தரராஜன் விழாவை துவக்கி வைத்தார். பேரவைத் தலைவர் ஜி. கே. வாசன் தொடக்கவுரையாற்றினார். இரஞ்சினி-காயத்ரி, எஸ். சௌம்யா, அ. கன்னியாகுமாரி, எம்பார் எஸ்.கண்ணன், சிக்கில் குருச்சரண், ஸ்ரீமுஷ்ணம் வி.ராஜா ராவ், உ. இராஜேஷ், பந்துலா இரமா, ஜெயந்தி குமரேஷ், பிரியதர்ஷினி, பின்னி கிருஷ்ணகுமார், சுதா ரகுநாதன் உள்ளிட்டோர் தனிக் கச்சேரி நடத்தினர். தியாகராஜரின் பெயரில் மகேஷ் மகாதேவ் உருவாக்கி இசையமைத்த புதிய ராகமான ' ஸ்ரீ தியாகராஜா '  இல் பிரியதர்ஷினி பாடிய புதிய கர்நாடக கிருதி 'ஸ்ரீ ராமச்சந்திரம் பஜாமி' 10 ஜனவரி 2023 அன்று தியாகராஜரின் சமாதியில் வெளியிடப்பட்டது.  11 ஜனவரி 2023 அன்று நடத்தப்பட்ட இசைக்கலைஞர்களால் பஞ்சரத்ன கிருதிகளை வழங்கும் விழாவின் முக்கிய நிகழ்வில் தமிழ்நாட்டின் ஆளுநர் ஆர். என். இரவி  கலந்து கொண்டார்.

மேற்கோள்கள் 

இசை மும்மூர்த்திகள்
சாத்தூர் ஏ. ஜி. சுப்பிரமணியம்

சாத்தூர் ஏ. ஜி. சுப்பிரமணியம் (Sattur A. G. Subramaniam) கருநாடக இசையின் பாரம்பரியப் பாடகராவார். அரியக்குடி சிறீ இராமானுசர் ஐயங்கார், சிறீ ஜி. என். பாலசுப்பிரமணியம், மதுரை மணி ஐயர் ஆகியோரின் சமகாலத்தவரான இவர், தூய்மையான, கலப்படமற்ற பாணியில், பாரம்பரியத்தை கடுமையாகக் கடைப்பிடிப்பதற்காக அறியப்பட்டார். இவரது குரல்கள் புருகாக்களில் அதிக வேகத்தில் செழுமைப்படுத்தப்பட்டன.

ஆரம்பகால வாழ்க்கை 
சாத்தூர் ஏ. ஜி. சுப்பிரமணியம், திருச்சி அங்கரையில் கணேசு சாத்திரிகள், தைலம்மாள் ஆகியோருக்கு மகனாகப் பிறந்தார். இவர் தனது ஆரம்ப ஆண்டுகளை அருகிலுள்ள விருதுநகர் மாவட்டத்திலுள்ள சாத்தூரில் தனது மாமாவுடன் வாழ்ந்து வந்தார். மேலும் "பக்திப் பாடகர்களிடத்தில்" பக்திப் பாடலுக்கு ஆளாகியிருந்தார். இசை மீதான தனது ஆர்வத்தைத் தொடர இவர் சிதம்பரத்தின் அண்ணாமலை பல்கலைக்கழகத்தில் சேர்ந்தார். அங்கு திருவையாறு சபேசா ஐயர், தஞ்சாவூர் பொன்னையா பிள்ளை, டைகர் வரதாச்சாரியார் போன்ற புகழ்பெற்ற மேதைகளிடம் பயிற்சிப் பெற்றார்.

கல்வி 
1936 இல் அண்ணாமலை பல்கலைக்கழகத்தில் தனது சங்கீத பூஷண் பட்டயப் படிப்பைப் பெற்றார். அங்கு திருவையாறு சபேசா ஐயர், தஞ்சாவூர் பொன்னையா பிள்ளை போன்ற பிற புகழ்பெற்ற தலைவர்களால் கற்பிக்கப்பட்டார்.

பாடும் பாணி 

அரியக்குடி இராமானுஜ ஐயங்கார் ஆசீர்வாதத்துடன், 1937 இல் திருவையாற்றில் நடந்த சத்குரு தியாகராசர் விழாவில் தனது முதல் கச்சேரியை நிகழ்த்தினார். அதன்பிறகு, இளம் கலைஞரைத் திரும்பிப் பார்க்கவில்லை. ஸ்ரீ சுப்பிரமணியம் கம்பீரமான குரலைக் கொண்டிருந்தார் (தமிழில் 'வெங்கலக் குரல்' என்று அழைக்கப்படும் 'இராவை சரீரம்'), மேலும் சிக்கலான கமகங்களையும் புருகங்களையும் தெளிவுடன் உருவாக்க முடியும். பல மொழிகளில் சரளமாக பேசக்கூடிய இவர், பாடிய பாடல்களிலுள்ள "பாவ" என்ற அர்த்தத்தையும், உணர்ச்சியையும், வெளிப்படுத்தும் தெளிவான சொற்பொழிவைக் கொண்டிருந்தன. இவரது "பாணி" அல்லது "பட்டந்திரம்" தூய்மையானதாகவும், உண்மையானதாகவும், பாரம்பரியத்தை கண்டிப்பாக கடைப்பிடிப்பதாகவும் கருதப்பட்டது.

"கடைசி வரை தூய்மையானவர், இவரது இராக ஆலாபனைகளும், பல்வேறு இராகங்களில் பல்லவி விரிவாக்கம் ஆகிய நிபுணத்துவம், இலட்சண- இலட்சிய நேர்த்தியுடன், மனோதர்மாவின் உயர்மட்ட கலை உற்சாகத்தின் தலைசிறந்த படைப்புகள்" 

இவரது இசை ஜி. என். பி, மதுரை மணி ஐயர், அரியக்குடி இராமானுச ஐயங்கார் போன்ற இவரது சமகாலத்தவர்கள் பலருக்கு அவரை நேசிக்க வைத்தது.

கோயம்புத்தூரில் சிறீராம நவமி கச்சேரிகளைத் தொடங்கி வைப்பது சிறந்த பாடகர்களுக்கு மட்டுமே வழங்கப்பட்ட ஒரு பாக்கியமாகும். இவருக்கு இச்சலுகை பல ஆண்டுகளாக தொடர்ந்து வழங்கப்பட்டது.

சீடர்கள் 
ஏ. ஜி. எஸ் மிகவும் நேசிக்கப்பட்ட குருவாக இருந்தார். இவர் தனது அனைத்து சீடர்களிடமும் பாசமாக இருந்தார். சிர்காழி வி. ஆர். சுப்பிரமணியம், சிர்காழி ஆர். ஜெயராமன், முசிரி ரங்கராஜன், சீதாமணி சீனிவாசன், சுலோச்சனா பட்டாபிராமன், திருச்சி என். நடராஜன் உள்ளிட்ட பலர் இவரது புகழ்பெற்ற சீடர்களாவர். சாந்தி சிறீராம் (அமெரிக்கா) உமா குமார் (சுவிட்சர்லாந்து), கிருஷ்ணா இராமரத்தினம் (ஆத்திரேலியா) ஆகியோர்கள் தொடர்ந்து தனது பாரம்பரியத்தை நிகழ்த்துகிறார்கள், கற்பிக்கிறார்கள், நிலைநிறுத்துகிறார்கள்.

இசை 
இன்று இவரது இரண்டு கிராமபோன் பதிவுகளும், மூன்று கேசட்டுகள் மட்டுமே எஞ்சியுள்ளன.

மேற்கோள்கள் 

1916 பிறப்புகள்
1977 இறப்புகள்
தமிழ்நாட்டுப் பாடகர்கள்
திருச்சிராப்பள்ளி இசைக்கலைஞர்கள்
கருநாடக இசைப் பாடகர்கள்
ஊர் பெயரால் அறியப்படும் மக்கள்
ஈப்போ மருத்துவமனை

{
  "type": "Feature",
  "geometry": { "type": "Point", "coordinates": [101.0905, 4.6038] },
  "properties": {
    "title": "Malaysian Hospital",
    "marker-color": "F44336",
    "marker-size": "small",
    "marker-symbol": "hospital"
  }
}

ஈப்போ ராஜா  பரமேசுவரி பைனுன் மருத்துவமனை அல்லது ஈப்போ மருத்துவமனை (மலாய்: Hospital Raja Permaisuri Bainun Ipoh அல்லது Hospital Ipoh; ஆங்கிலம்: Ipoh General Hospital அல்லது Raja Permaisuri Bainun Hospital Ipoh) என்பது மலேசியா, பேராக்  ஈப்போ மாநகர்ப் பகுதியில் உள்ள அரசு மருத்துவமனை ஆகும்.

மலேசியாவில் மூன்றாவது பெரிய மருத்துவமனையாக அறியப்படும் இந்த மருத்துவமனை; முதலாம் நிலை மற்றும் சிறப்பு மருத்துவமனைப் பராமரிப்புச் சேவைகளை வழங்குகிறது. மலேசியாவில் முதலாவது பெரிய மருத்துவமனையாக கோலாலம்பூர் மருத்துவமனை; இரண்டாவது பெரிய மருத்துவமனையாக பினாங்கு மருத்துவமனை ஆகியவை உள்ளன.

பொது

இந்த மருத்துவமனை, அனைத்து அடிப்படை நிபுணத்துவச் சேவைகள், சிறுநீரகவியல், சுவாச மருத்துவம், இரத்தவியல் (Hematology), நரம்பியல் அறுவை சிகிச்சை, ஒட்டுறுப்பு அறுவை சிகிச்சை மற்றும் குழந்தைகளுக்கான அறுவை சிகிச்சை போன்ற துணைத் துறைகளிலும் சிறப்புச் சேவைகளை வழங்குகிறது. 

மேலும், படிமத் தொழில்நுட்பம் சேவைகள் (Imaging services), உள்ளுறுப்பு ஊடு பதிவுக் கருவிகள் (MRI CT scan) மற்றும் நகில்வரைவு (Mammography) சேவைகளையும் வழங்குகிறது.

வரலாறு

ஈப்போ ராஜா  பரமேசுவரி பைனுன் மருத்துவமனையின் வரலாறு; 1891-இல் 50 படுக்கைகள் மட்டுமே கொண்டஒரு மாவட்ட மருத்துவமனையாக தொடங்கியது. அப்போது அதன் பெயர்  ஈப்போ மருத்துவமனை. பின்னர், 1942 இல் அரசு மருத்துவமனையாகத் தரம் உயர்த்தப்பட்டது. 

8-அடுக்கு முதன்மைக் கட்டிடம் 1980-இல் கட்டி முடிக்கப்பட்டது. 1992-இல் சிறப்பு நிபுணத்துவ வளாகம் (Specialist Clinic Complex); 2005-இல் தினசரி சிகிச்சை வளாகம் (Daily Treatment Complex) ஆகியவை அடங்கும். 12 சூன் 2008 அன்று, ஈப்போ மருத்துவமனை  எனும் பழைய பெயர், ஈப்போ ராஜா  பரமேசுவரி பைனுன் மருத்துவமனை என மாற்றப்பட்டது.

பயிற்சி மருத்துவமனை

தற்போது ஈப்போ ராஜா  பரமேசுவரி பைனுன் மருத்துவமனை பயிற்சி மருத்துவமனையாகவும் செயல்படுகிறது. செவிலியர்கள், மருத்துவக மாணவர்கள், தனியார் உயர்க்கல்வி நிறுவனங்களில் உள்ள மருத்துவப் பணியாளர்கள்; போன்றவர்களுக்கு மருத்துவப் பயிற்சி மருத்துவமனையாகச் செயல்படுகிறது. 

அத்துடன் இந்த மருத்துவமனை பட்டதாரி மருத்துவர்களுக்கான பயிற்சி மருத்துவமனையாகவும் உள்ளது.

தரமான சேவைச் சாதனைக்காக, இந்த மருத்துவமனை 2005-இல் ஐஎஸ்ஓ 9000 (MS ISO 9001) சான்றிதழ் விருதைப் பெற்றது. 2006-இல் மருத்துவமனை அங்கீகாரச் சான்றிதழைப் பெற்றது. 1996 முதல், இந்த மருத்துவமனைக்கு குழந்தை நட்பு மருத்துவமனை (Baby-friendly Hospital) என்ற தகுதியும் வழங்கப்பட்டுள்ளது.

உள்ளமைவு

 990 படுக்கைகள் - (Beds)
 16 அறுவை சிகிச்சை அரங்குகள் - (Operating Theaters)
 16 முதியவர் தீவிரச் சிகிச்சை படுக்கைகள் - (Adult Intensive Care Unit Beds)
 8 இதய சிகிச்சை படுக்கைகள் - (Cardiac Care Unit Beds)
 17 குழந்தை தீவிரச் சிகிச்சை படுக்கைகள் - (Pediatric Intensive Care Unit Beds)
 20 பிரசவக் குழந்தை பராமரிப்பு படுக்கைகள் - (Neonatal Care Unit Beds)

முகவரி

Hospital Raja Permaisuri Bainun, Jalan Raja Ashman Shah
30450 Ipoh, Perak Darul Ridzuan
Tel : +60 05-2087000 
Faks : +06-2841590

மேற்கோள்கள்

வெளி இணைப்புகள்
 Laman Web Hospital Raja Permaisuri Bainun. 

மலேசிய மருத்துவமனைகள்‎‎
அசிரா

ஹசிரா (Hazira), இந்தியாவின் குஜராத் மாநிலத்தின் சூரத் மாவட்டத்தின் தலைமையிட நகரமான  சூரத் மாநகரத்தின் புறநகர் பகுதியும், துறைமுக நகரமும் ஆகும். இது சூரத் நகரத்திற்கு மேற்கில் 22 கிலோ மீட்டர் தொலைவில், தப்தி ஆற்றின் கழிமுகத்தில், அரபுக் கடற்கரையில் அமைந்துள்ளது.

ஹசிரா துறைமுக நகரத்தில் பெருந்தொழிற்சாலைகளும் மற்றும் கப்பல் சரக்குகளை கையாளுவதற்கான வசதிகளும் கொண்டது. இத்துறைமுக நகரத்தில் லார்சன் அன்ட் டூப்ரோ  மற்றும் பாதுகாப்பு ஆராய்ச்சி மற்றும் வளர்ச்சி அமைப்பு கூட்டாக, இமயமலை போன்ற மலைப்பாங்கான போர்க் களங்களில் பயன்படுத்தும் 25 டன் எடை கொண்ட ஜோராவர் இலகு ரக பீரங்கி வண்டிகளை உற்பத்தி செய்கிறது.

துறைமுகம்
ஹசிரா ஆழ்கடல் துறைமுகம்  எஸ்ஸார் குழுமத்தால் நிர்வகிக்கப்படுகிறது. இத்துறைமுக நகரத்தில்  2.5 மில்லியன் டன் கொள்ளவு கொண்ட திரவ வடிவ இயற்கை எரிவாயு கொள்கலன்கள் கொண்டுள்ளது.இத்துறைமுகம் ஒரு மில்லியன் இரும்புக் கொள்கலன்களை கையாளும் திறன் படைத்தது.

இதனையும் காண்க
 ஜோராவர் (இலகு ரக பீரங்கி வண்டி)

மேற்கோள்கள்

சூரத் மாவட்டம்
குஜராத் மாநிலத்திலுள்ள ஊர்களும் நகரங்களும்
முதன்மை பீரங்கி வண்டி

முதன்மை பீரங்கி வண்டி (Main battle tank (MBT) என்பதை உலகாளாவிய பீரங்கி வண்டி என்றும் அழைப்பர்.எடை மிக்க இத்தகைய பீரங்கி வண்டிகள் குண்டு துளைக்காத வகையில் உருக்கு கவசப்பட்டைகள் கொண்டிருக்கும். இரண்டாம் உலகப் போருக்குப் பின்னர் 1950களில் இத்தகைய முதன்மை பீரங்கி வண்டிகளை கவச அமைப்புகளுடன்  ஐக்கிய இராச்சியம் முதலில் உற்பத்தி செய்தது. இதனால் சாதாரண பீரங்கி வண்டிகளின் உற்பத்தி கைவிடப்பட்டது. முதன்மை பீரங்கி வண்டிகள் அனைத்து நாடுகளின் இராணுவத்தில் பயன்பாட்டில் உள்ளது.இந்த முதன்மை போர்க்கள பீரங்கி வண்டிகள் தரைப்படைகள்,  எதிரிகளை தாக்கி போர்க்களத்தில் முன்னேற மிக உதவியாக உள்ளது.

வேகம் மற்றும் எடை 
முதன்மை போர்க்கள பீரங்கி வண்டிகள் அதிகபட்சமாக  மணிக்கு 65 கிலோ மீட்டர் வேகத்தில் செல்லக்கூடியது. இதன் அதிகபட்ச எடை  40 முதல் 70 டன்கள் ஆகும். இது 16 அடி ஆழமுள்ள நீரிலும் கடந்து செல்லும்.

முதன்மை போர்க்கள பீரங்கி வண்டியின் பாகங்கள்

இலகு ரக முதன்மை பீரங்கி வண்டி 
தற்போது இந்தியாவின் லடாக், சிக்கிம், அருணாச்சலப் பிரதேசம் போன்ற மலைப்பாங்கான போர்க்களங்களில் பயன்படுத்துவதற்கு ஏற்ப 25 டன் எடை கொண்ட ஜோராவர் இலகு ரக பீரங்கி வண்டிகளை குஜராத் மாநிலத்தின் அசிராவில் இந்தியா உற்பத்தி செய்து வருகிறது.இலகு ரக பீரங்கிகளை உலங்கு வானூர்திகளில் மலைப்பாங்கான போர்க்களங்களுக்கு கொண்டு செல்வதற்கு வசதியாக உள்ளது.

மேற்கோள்கள் 

போரிடும் கவச வண்டிகள்
 
கவசப் படைக்கலங்கள்
செம்போல் மக்களவைத் தொகுதி

செம்போல் மக்களவைத் தொகுதி (மலாய்: Kawasan Persekutuan Jempol; ஆங்கிலம்: Jempol Federal Constituency; சீனம்: 仁保国会议席) என்பது மலேசியா, நெகிரி செம்பிலான், செம்போல் மாவட்டத்தில் அமைந்துள்ள ஒரு மக்களவை தொகுதி (P127) ஆகும்.

செம்போல் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து செம்போல் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

செம்போல் மாவட்டம்
செம்போல் மாவட்டம், நெகிரி செம்பிலான் மாநிலத்தில் உள்ள ஒரு மாவட்டம். நெகிரி செம்பிலான் மாநிலத்திலேயே பெரிய மாவட்டம். இந்த மாவட்டத்தின் வடகிழக்கில் பகாங்; கிழக்கில் ஜொகூர் மாநிலங்கள் உள்ளன.

கோலாலம்பூர் பெருநகரில் இருந்து தெற்கே 137 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து கிழக்கே 70 கி.மீ. தொலைவிலும் அமைந்து உள்ளது. மிக அருகாமையில் உள்ள நகரம் பகாவ் நகரம். 21 கி.மீ. தொலைவில் அமைந்து உள்ளது.

மூவார் ஆறும் செர்த்திங் ஆறும் சந்திக்கும் இடத்தில் செம்போல் மாவட்டம் அமைந்து உள்ளது. பழங்காலத்தில் போக்குவரத்துக்கு அந்தச் சந்திப்பு மிக முக்கியப் பங்கு வகித்து உள்ளது.

செம்போல் மக்களவைத் தொகுதி

செம்போல் தேர்தல் முடிவுகள்

மேற்கோள்கள்

மேலும் காண்க 
 பகாவ் 
 ரொம்பின் 
 செர்த்திங் 
 மலேசியத் தேர்தல் தொகுதிகள்

வெளி இணைப்புகள்

நெகிரி செம்பிலான் நாடாளுமன்றத் தொகுதிகள்
நபரங்குபூர் மக்களவைத் தொகுதி

நபரங்குபூர் மக்களவைத் தொகுதி (Nabarangpur Lok Sabha constituency-முன்னர் நவ்ராங்பூர் மக்களவைத் தொகுதியாக அறியப்பட்டது) கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும். 1967 முதல் 1998 வரை காகபதி பிரதானி 9 முறை இந்தத் தொகுதியைப் பிரதிநிதித்துவப்படுத்தியதால் இது இந்திய தேசிய காங்கிரசின் பாதுகாப்பான தொகுதிகளில் ஒன்றாகும்.

சட்டசபை பிரிவுகள் 
2008ஆம் ஆண்டில் எல்லை நிர்ணயம் செய்யப்படுவதற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றத் தொகுதிகளாக மல்கன்கிரி, சித்ரகொண்டா, கோட்பாத், நபரங்பூர், கொடிங்கா, தபுகாம் மற்றும் உமர்கோட் இருந்தன.

எல்லை நிர்ணயம் செய்யப்பட்டதைத் தொடர்ந்து, தற்போது, இந்தத் தொகுதியில் பின்வரும் சட்டமன்றப் பிரிவுகள் உள்ளன.

தேர்ந்தெடுக்கப்பட்ட உறுப்பினர்கள் 

1952இல் இத்தொகுதி உருவாக்கப்பட்டதிலிருந்து, இதுவரை 17 தேர்தல்கள் நடத்தப்பட்டுள்ளன.

நபரங்குபூர் மக்களவைத் தொகுதியிலிருந்து தேர்ந்தெடுக்கப்பட்ட மக்களவை உறுப்பினர்களின் பட்டியல்.

தேர்தல் முடிவுகள்

2024 
2024ஆம் ஆண்டின் இந்தியப் பொதுத் தேர்தலின் நான்காவது கட்டத்தில் 2024 மே 13 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டு முடிவுகள் அறிவிக்கப்பட்டன. இதன்படி பாரதிய ஜனதா கட்சி வேட்பாளர் பலபத்ரா மாஜி, பிஜு ஜனதா தளம் வேட்பாளர் பிரதீப் குமார் மஜியை 87,536 வாக்குகள் வித்தியாசத்தில் தோற்கடித்தார்.

மேற்கோள்கள்

வெளி இணைப்புகள் 

 2019 மக்களவைத் தேர்தல் தேதி மற்றும் அட்டவணை
கோராபுட் மாவட்டம்
மால்கான்கிரி மாவட்டம்
நபரங்குபூர் மாவட்டம்
ஒடிசா மக்களவைத் தொகுதிகள்
ஜோராவர் (இலகு ரக பீரங்கி வண்டி)

ஜோராவர் எல் டி (Zorawar LT),  இமயமலை போன்ற மிக உயரமான போர்க்களங்களில், குறிப்பாக லடாக் போன்ற, சீன எல்லையை ஒட்டியுள்ள பகுதிகளில்  இந்தியத் தரைப்படையினர் பயன்படுத்துவதற்காக,  இந்தியப் போர் ஊர்திகள் ஆராய்ச்சி மற்றும் வளர்ச்சி நிறுவனம்  (DRDO) மற்றும் லார்சன் அன்ட் டூப்ரோ நிறுவனம் இணைந்து உள்நாட்டில் தயாரிக்கப்படும் ஒரு இலகு ரக பீரங்கிகளுடன் கூடிய கவச வாகனம் ஆகும். இது குஜராத் மாநிலத்தின் சூரத் மாவட்டத்திலுள்ள துறைமுக நகரான அசிராவில் தயாரிக்கப்படுகிறது. 

இதன் முன்மாதிரி பீரங்கி வண்டி 6 சூலை 2024 அன்று வெளியியானது.முதல்கட்டமாக 59 இலகு ரக ஜோராவர் பீரங்கி வண்டிகள் தயாரிக்க இந்திய இராணுவம் கேட்டுக் கொண்டுள்ளது. 2027ஆம் ஆண்டிற்குள் 295 ஜோராவர் இலகு ரக பீரங்கி வண்டிகளை செய்யத் திட்டமிட்டுள்ளது.-

25 டன் எடை கொண்ட ஜோராவரின் பீரங்கி வண்டிக்கான  8V199 ரக எஞ்சின் ரோல்ஸ்ராய் நிறுவனம் அக்டோபர் 2024ல் வழங்க உள்ளது. 
இந்த இலகு ரக ஜோராவர் பீரங்கி வண்டிகளை உலங்கு வானூர்திகளில்  எளிதாக லடாக் போன்ற சீன எல்லைப்புறங்களில் கொண்டு செல்ல முடியும்.

ஜோரவார் பீரங்கியின் தேவை
40 முதல் 70 டன் எடை கொண்ட முதன்மை பீரங்கி வண்டிகளை இமயமலை போன்ற உயரமான போர்க்களங்களுக்கு எளிதாக கொண்டு செல்ல இயலாத காரணத்தினால், 25 டன்கள் கொண்ட ஜோராவர் போன்ற இலகு ரக பீரங்கி வண்டிகளை உற்பத்தி செய்ய காரணமானது.

பெயர்க் காரணம்
ஜம்மு காஷ்மீரை ஆண்ட  டோக்ரா பேரரசின் தலைமைப் படைத்தலைவரான ஜோராவர் சிங் நினைவாக இந்த இலகு ரக பீரங்கி வண்டிக்கு ஜோராவர் எனப்பெயரிடப்பட்டது.

கொள்முதல் 
தொடக்க கட்டமாக இந்திய இராணுவம் 59 ஜோராவர் இலகு ரக வண்டிகளை உற்பத்தி செய்ய லார்சன் அன்ட் டூப்ரோ நிறுவனத்திற்கு அனுமதி வழங்கியுள்ளது. மீதமுள்ள 295 ஜோராவர் பீரங்கிகளை 2027ஆம் ஆண்டிற்குள் உற்பத்தி செய்ய திட்டமிடப்பட்டுள்ளது.
மேலும் பாரத் போர்ஜ் நிறுவனம் ஜோராவர் பீரங்கி வண்டிகளை தயாரிக்க 14 மே 2024 அன்று திட்டமிட்டுள்ளது.

எதிர்காலத்தில் இயக்குபவர்கள் 
 
 இந்தியத் தரைப்படை  - 59  உற்பத்தி செய்ய அனுமதி; எதிர்காலத்தில் 295 உற்பத்தி செய்ய திட்டம்.

இதனையும் காண்க
 முதன்மை பீரங்கி வண்டி
 அர்ஜுன் பீரங்கி வண்டி

மேற்கோள்கள்

போரிடும் கவச வண்டிகள்
 
கவசப் படைக்கலங்கள்
அன்னியூர் சிவா

அன்னியூர் சிவா்  என்கிற சிவசண்முகம் (Anniyur Siva-பிறப்பு 3 ஏப்ரல் 1971) ஓர் இந்திய அரசியல்வாதியும் தமிழ்நாடு சட்டமன்ற உறுப்பினரும், திராவிட முன்னேற்றக் கழக அரசியல்வாதியும் ஆவார். சிவா விழுப்புரம் மாவட்டம், விக்கிரவாண்டி (சட்டமன்றத் தொகுதிக்கு) சூலை 2024-இல் நடைபெற்ற சட்டமன்ற இடைத்தேர்தலில் வெற்றிபெற்று சட்டமன்ற உறுப்பினரானார்.

குடும்பம்
சிவாவிற்கு வனிதா என்ற மனைவியும், அர்சிதா சுடர் என்ற மகளும், திரிலோக் அரி என்ற மகனும் உள்ளனர்.

அரசியல்
 1996ஆம் ஆண்டு அன்னியூர் கூட்டுறவு வங்கித் தலைவர்.
 2020ஆம் ஆண்டு மாநில விவசாய அணி துணை அமைப்பாளர்.
 2022ஆம் ஆண்டு விவசாய தொழிலாளர் அணி செயலாளர்.

சட்டமன்ற உறுப்பினர்
விழுப்புரம் மாவட்டம், விக்கிரவாண்டி (சட்டமன்றத் தொகுதியின்) உறுப்பினர் நா. புகழேந்தி மறைவின் காரணமாக, 10 சூலை 2024 அன்று  இடைத்தேர்தல் நடந்தது. இத்தேர்தலில் திமுக சார்பில் போட்டியிட்ட சிவா, பாமகவின் அன்புமணியை வென்று சட்டமன்ற உறுப்பினரானார்.

மேற்கோள்கள் 

விழுப்புரம் மாவட்ட நபர்கள்
16 ஆவது தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக சட்டமன்ற உறுப்பினர்கள்
1971 பிறப்புகள்
செலுபு மக்களவைத் தொகுதி

செலுபு மக்களவைத் தொகுதி (மலாய்: Kawasan Persekutuan Jelebu; ஆங்கிலம்: Jelebu Federal Constituency; சீனம்: 日叻务国会议席) என்பது மலேசியா, நெகிரி செம்பிலான், செலுபு மாவட்டத்தில் அமைந்துள்ள ஒரு மக்களவை தொகுதி (P126) ஆகும்.

செலுபு மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து செலுபு மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

செலுபு மாவட்டம்
செலுபு மாவட்டம், நெகிரி செம்பிலான் மாநிலத்தில் உள்ள ஒரு மாவட்டம். இந்தச் செலுபு மாவட்டம், செம்போல் மாவட்டத்திற்கு அடுத்தபடியாக நெகிரி செம்பிலான் மாநிலத்திலேயே இரண்டாவது பெரிய மாவட்டமாகும். விவசாயத் துறையை முதன்மையாகக் கொண்ட மாவட்டம்.

சிரம்பான் மாவட்டம்; செம்போல் மாவட்டம்; கோலா பிலா மாவட்டம்; பகாங் மாநிலம்; மற்றும் சிலாங்கூர் மாநிலம்; ஆகியவை செலுபு மாவட்டத்தின் எல்லைகளாக உள்ளன. செலுபு ஒரு புறநகர் மாவட்டம் ஆகும்.

ஒரு நூற்றாண்டுக்கு முன்பு இந்த மாவட்டத்தில் சுங்கை முன்தோ (Sungai Muntoh) எனும் செழிப்பான ஒரு ஈயச் சுரங்க நகரம் இருந்தது. அண்மையில் இங்கு விலைமதிப்பற்ற காலனித்துவ கலைப் பொருட்கள் கண்டுபிடிக்கப்பட்டன. இந்தக் கலைப் பொருட்கள் தற்போது அரசு அருங்காட்சியகங்களில் காட்சிக்கு வைக்கப்பட்டு உள்ளன.

செலுபு மக்களவைத் தொகுதி

செலுபு தேர்தல் முடிவுகள்

மேற்கோள்கள்

குறிப்புகள்

மேலும் காண்க 
 கோலா கெலாவாங்
 செலுபு
 மலேசியத் தேர்தல் தொகுதிகள்

வெளி இணைப்புகள்

நெகிரி செம்பிலான் நாடாளுமன்றத் தொகுதிகள்
தி மாங்க் அண்ட் தி கன்

தி மாங்க் அண்ட் தி கன் (The Monk and the Gun) என்பது  2023 ஆண்டு வெளியான நாடகத் திரைப்படமாகும். இதை பாவோ சோய்னிங் டோர்ஜி எழுதி, இணைந்து தயாரித்ததுள்ளார். இப்படத்தில் டான்டின் வாங்சுக், டெக்கி லாமோ, பெமா ஜாங்மோ ஷெர்பா, டான்டின் சோனம், ஹாரி ஐன்ஹார்ன், சோயிங் ஜாட்ஷோ, டான்டின் ஃபுப்ஸ், யுஃபெல் லென்டுப் செல்டன், கெல்சாங் சோஜே ஆகியோர் நடித்துள்ளனர். இது  பூட்டான், தைவான், பிரான்ஸ், அமெரிக்கா, ஆங்காங் ஆகிய நாடுகளுக்கு இடையேயான ஒரு சர்வதேச கூட்டு தயாரிப்பு ஆகும்.

தி மாங்க் அண்ட் தி கன் 50வது டெல்லூரைடு திரைப்பட விழாவில் 1 செப்டம்பர் 2023 அன்று திரையிடப்பட்டது. இது 96வது அகாடமி விருதுகளில்  சிறந்த சர்வதேச திரைப்படத்திற்காக பூட்டான் சார்பாக கலந்து கொள்ள தேர்ந்தெடுக்கப்பட்டது. மேலும் திசம்பர் இறுதிப்பட்டியலில் இடம்பெற்ற 15  படங்களில் இதுவும் ஒன்றாகும். இப்படம் வட அமெரிக்காவில் 2 பிப்ரவரி 2024 அன்று திரையரங்குகளில் வெளியானது. மேலும் 26 யூன் 2024 அன்று பிரான்சில் வெளியிட திட்டமிடப்பட்டுள்ளது.

கதை 
2006 ஆம் ஆண்டில் பூட்டான் தனது ஜனநாயக தேர்தலை நடத்த தயாராகும்போது, பூட்டானிய அரசாங்கம் ஒரு  ஒரு போலி முன்னோட்டத் தேர்தலை  நடத்துகிறது. உரா என்ற ஊரில் உள்ள, ஒரு வயதான லாமா தன் சீடனான இளம் துறவி தாஷிக்கு வரவிருக்கும் எழுச்சிக்கான தயாரிப்புக்காக சில துப்பாக்கிகளை வாங்கும்படி அறிவுறுத்துகிறார். இதற்கிடையில், அமெரிக்க பயணியான ரான் கோல்மேன் ஆயுத சேகரிப்பாளருக்காக ஒரு பழங்கால துப்பாக்கியை வாங்குவதற்காக நாட்டிற்கு வருகிறார் - அந்த துப்பாக்கி தற்செயலாக துறவியின் கைகளில் கிடைக்கிறது.

நடிகர்கள் 

 ரான் கோல்மனாக ஹாரி ஐன்ஹார்ன்
 தாஷியாக தந்தின் வாங்சுக்
 டிஷோமோவாக டெகி லாமோ
 ஷெரிங் யாங்டனாக பெமா ஜாங்மோ ஷெர்பா
 பென்ஜியாக டான்டின் சோனம்
 சோஃபலாக சோயிங் ஜாட்ஷோ
 பர்பாவாக டான்டின் ஃபப்ஸ்
 யுபெல் லென்டப் செல்டன்
 கெல்சங் சோஜெய்

வெளியீடு 
தி மாங்க் அண்ட் தி கன் 50வது டெல்லூரைடு திரைப்பட விழாவில், செப்டம்பர் 1, 2023 அன்று அதன் உலகத் திரையிடலுக்கு திரையிடப்பட்டது. பின்னர் 48வது டொராண்டோ சர்வதேச திரைப்பட விழாவில் செப்டம்பர் 9 அன்று திரையிடப்பட்டது. இது 28வது பூசன் சர்வதேச திரைப்பட விழாவில் 'ஏ விண்டோ ஆன் ஏசியன் சினிமா' பிரிவில் திரையிட அழைக்கப்பட்டு 2023 அக்டோபரில்  திரையிடப்பட்டது..

ரோட்சைட் அட்ராக்ஷன்ஸ் திரைப்பட விநியோக நிறுவனமானது படத்தின் வட அமெரிக்க விநியோக உரிமையை 2023 அக்டோபரில் பெற்றது. இப்படமானது வட அமெரிக்காவில் 2024, பிப்ரவரி அன்று வெளியானது.

இந்த படம் 2 மே 2024 அன்று இத்தாலியில் வெளியானது (3 ஜூன் 2024 நிலவரப்படி $315 ஆயிரம் வசூலித்தது). இது பிரான்ஸ் மற்றும் பெல்ஜியத்தில் 26 ஜூன் 2024 அன்றும், ஜெர்மனியில் ஆகத்து 1 அன்றும், ஸ்பெயினில் ஆகத்து 9  அன்றும் வெளியிட திட்டமிடப்பட்டுள்ளது.

மேற்கோள்கள்

வெளி இணைப்புகள் 
 
 
 
அமெரிக்க நாடகத் திரைப்படங்கள்
2023 திரைப்படங்கள்
இரேனியம் ஈராக்சைடு முப்புளோரைடு

இரேனியம் ஈராக்சைடு முப்புளோரைடு (Rhenium dioxide trifluoride) ஏன்பது ReO2F3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இரேனியத்தின் ஆக்சிபுளோரைடுகளில் ஒன்றான இச்சேர்மம் வெண்மை நிறத்தில் எதிர்காந்தப்பண்புடன் காணப்படுகிறது. மற்றொரு ஆக்சிபுளோரைடு இரேனியம் மூவாக்சைடு புளோரைடு (ReO3F) ஆகும். ஈராக்சைடு முப்புளோரைடுக்கு ஓர் அரிய உதாரணம் என்ற வகையில் இந்த பொருள் சில ஆராய்ச்சிக்கான ஈர்ப்பை கொண்டுள்ளது.

தயாரிப்பு
செனான் இருபுளோரைடுடன் இரேனியம் மூவாக்சைடு குளோரைடைச் சேர்த்து வினைபுரியச் செய்து  இரேனியம் ஈராக்சைடு முப்புளோரைடு தயாரிக்கப்படுகிறது:
2ReO3Cl  +  3XeF2  ->  2ReO2F3  + O2  +  Cl2 + 3Xe

பண்புகள்
இரேனியம் ஈராக்சைடு முப்புளோரைடு நான்கு உருவங்களில் காணப்படுவதாக எக்சுகதிர் படிகவியல் ஆய்வு தெரிவிக்கிறது. புளோரைடு ஈந்தணைவிகளால் இணைக்கப்பட்ட எண்முக மறு மையங்களைக் கொண்ட சங்கிலி போன்ற கட்டமைப்புகளை இரண்டு இரேனியம் ஈராக்சைடு முப்புளோரைடு உருவங்கள் ஏற்றுக்கொள்கின்றன. மற்ற இரண்டு உருக்களும் எண்முக மறு மையங்களும் பாலம் அமைக்கும் புளோரைடுகளையும் கொண்ட வளைய கட்டமைப்பை ஏற்றுக்கொள்கின்றன.((ReO2F3)3 மற்றும் (ReO2F3)4). தொடர்புடைய ஆக்சிபுளோரைடுகளைப் போலவே, இந்த ஒருங்கிணைப்பு சில்படிமங்களும் இலூயிசு காரங்களின் முன்னிலையில் உடைந்து விடுகின்றன. ReO2F3L  என்ற வாய்ப்பாடு கொண்ட கூட்டு விளைபொருள்கள் படிகமாகின்றன. இவ்வாய்பாட்டிலுள்ள L = அசிட்டோநைட்ரைல்களைக் குறிக்கிறது.

மேற்கோள்கள்

இரேனியம் சேர்மங்கள்
புளோரைடுகள்
தாண்டல் உலோக ஆக்சைடுகள்
டெட்ரோடான்

டெட்ரோடான் (Tetraodon) என்பது ஆப்பிரிக்காவில் நன்னீரில் காணப்படும் கோளமீன் குடும்பத்தைச் சேர்ந்த ஒரு பேரினம் ஆகும். இந்தக் குடும்பத்தின் வகை பேரினமாகும். இதில் வரலாற்று ரீதியாகப் பல பிற சிற்றினங்களும் வகைப்படுத்தப்பட்டிருந்தன. பல ஆசியச் சிற்றினங்கள் 2013-இல் டைக்கோடோமைக்டெர், லியொடன் மற்றும் பாவோ பேரினங்களுக்கு மாற்றப்பட்டன.

சிற்றினங்கள் 
டெட்ரோடான் பேரினத்தில் 6 அங்கீகரிக்கப்பட்ட சிற்றினங்கள் உள்ளன.

 டெட்ரோடான் துபோயிசி போல், 1959
 டெட்ரோடான் லைனேடசு லின்னேயஸ், 1758 (பகாகா கோளமீன், நைல் கோளமீன், லைனேடசு கோளமீன் அல்லது உலக மீன்) 
 டெட்ரோடான் முபு பெளலேஞ்சர், 1899 (முபு கோளமீன் அல்லது பெரும் கோளமீன்) 
 டெட்ரோடான் மியூரசு பௌலெஞ்சர், 1902 (காங்கோ கோளமீன் அல்லது உருளைக்கிழங்கு கோளமீன்) 
 டெட்ரோடான் புசுடுலடசு ஏ. டி. முர்ரே, 1857 (கிராசு ஆறு கோளமீன்) 
 டெட்ரோடான் இசுகௌட்டெடேனி பெல்லெக்ரின், 1926

மேற்கோள்கள் 

மீன் பேரினங்கள்
கோராபுட் மக்களவைத் தொகுதி

கோராபுட் மக்களவைத் தொகுதி (Koraput Lok Sabha constituency) என்பது ஒடிசாவில் உள்ள ஒரு மக்களவைத் தொகுதி. இது இந்திய தேசிய காங்கிரசின் கோட்டையாகக் கருதப்படுகிறது. ஏனெனில் இங்கு ஓர் இடைத்தேர்தல் உட்பட நடைபெற்ற 18 தேர்தல்களில் 16 முறை இந்த இடத்தைக் காங்கிரசு வென்றுள்ளது. ஒடிசாவின் முன்னாள் முதலமைச்சர் கிரிதர் கமாங் 1972 முதல் 2004 வரை 9 முறை இந்தத் தொகுதியைப் பிரதிநிதித்துவப்படுத்தியுள்ளார். 2024 இந்திய பொதுத் தேர்தலில் ஒடிசாவில் 21 மக்களவை இடங்களில் 20 இடங்களை பாஜக வென்றபோதும், இந்த இடத்தை வெல்லத் தவறிவிட்டது. காங்கிரசின் சப்தகிரி சங்கர் உலகா தொடர்ந்து 2ஆவது முறையாக 1.47 இலட்சம் வாக்குகள் அதிகமாகப் பெற்று வெற்றிபெற்றார். மேலும் 2024 ஒடிசா சட்டப்பேரவைத் தேர்தலில் இந்த மக்களவைத் தொகுதியின் கீழ் வரும் 7 சட்டமன்றத் தொகுதிகளில் 6 தொகுதிகளைக் காங்கிரசு கட்சி வென்றுள்ளது.

சட்டசபை பிரிவுகள் 
இந்த நாடாளுமன்றத் தொகுதியின் கீழ் வரும் சட்டமன்றத் தொகுதிகள்.

தேர்ந்தெடுக்கப்பட்ட உறுப்பினர்கள் 

1952இல் இத்தொகுதி உருவாக்கப்பட்டதிலிருந்து, 1972இல் ஒரு இடைத்தேர்தல் உட்பட இதுவரை 18 தேர்தல்கள் நடத்தப்பட்டுள்ளன.

கோராபுட் மக்களவைத் தொகுதியிலிருந்து தேர்ந்தெடுக்கப்பட்ட மக்களவை உறுப்பினர்களின் பட்டியல்

தேர்தல் முடிவுகள்

2024 
2024 இந்திய பொதுத் தேர்தலின் நான்காவது கட்டத்தில் 13 மே 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டு முடிவுகள் அறிவிக்கப்பட்டன. இதன் படி இந்திய தேசிய காங்கிரசு வேட்பாளர் சப்தகிரி சங்கர் உலகா, பிஜு ஜனதா தளம் வேட்பாளர் கௌசல்யா கிககாவை 1,47,744 வாக்குகள் வித்தியாசத்தில் தோற்கடித்தார்.

குறிப்புகள்

மேற்கோள்கள்

வெளி இணைப்புகள் 

 2019 மக்களவைத் தேர்தல் தேதி மற்றும் அட்டவணை

ராயகடா மாவட்டம்
கோராபுட் மாவட்டம்
ஒடிசா மக்களவைத் தொகுதிகள்
சிரம்பான் மக்களவைத் தொகுதி

சிரம்பான் மக்களவைத் தொகுதி (மலாய்: Kawasan Persekutuan Seremban; ஆங்கிலம்: Seremban Federal Constituency; சீனம்: 芙蓉国会议席) என்பது மலேசியா, நெகிரி செம்பிலான், சிரம்பான் மாவட்டத்தில் அமைந்துள்ள ஒரு மக்களவை தொகுதி (P128) ஆகும்.

சிரம்பான் மக்களவைத் தொகுதி 1955-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1955-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1955-ஆம் ஆண்டில் இருந்து சிரம்பான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

சிரம்பான் மாவட்டம்
சிரம்பான் மாவட்டம், நெகிரி செம்பிலான் மாநிலத்தில் உள்ள ஏழு மாவட்டங்களில் ஒன்றாகும். சிரம்பான் மாவட்டத்தின் முக்கிய நகரம் சிரம்பான் நகரம். அதுவே நெகிரி செம்பிலான் மாநிலத்தின் தலைநகரமும் ஆகும்.

கோலாலம்பூர் பெருநகரில் இருந்து தெற்கே 54 கி.மீ. தொலைவிலும்; மலாக்கா நகரில் இருந்து 86 கி.மீ. தொலைவிலும்; ஜொகூர் பாரு நகரில் இருந்து 270 கி.மீ. தொலைவிலும்; அமைந்து உள்ளது. 

புதிதாக உருவாக்கப்பட்ட சிரம்பான் மாநகராட்சி; சிரம்பான் மாவட்டம் முழுவதையும் உள்ளடக்கியது. 1 சனவரி 2020-இல் சிரம்பான் மாநகராட்சி; மற்றும் நீலாய் நகராட்சி ஆகிய இரு மன்றங்களும் ஒன்றிணைக்கப் பட்டன. அதன் மூலம் சிரம்பான் மாநகராட்சி உருவாக்கப்பட்டது. சிரம்பான் மாநகரத்தின் மையப் பகுதிகள்; சிரம்பான் மாநகராட்சியின் அதிகார வரம்பிற்குள் வருகின்றன.

சிரம்பான் மக்களவைத் தொகுதி

சிரம்பான் தேர்தல் முடிவுகள்

மேற்கோள்கள்

மேலும் காண்க 
 சிரம்பான்
 லெங்கெங் 
 நீலாய் 
 அம்பாங்கான்
 மலேசியத் தேர்தல் தொகுதிகள்

வெளி இணைப்புகள்

நெகிரி செம்பிலான் நாடாளுமன்றத் தொகுதிகள்
போலங்கிர் மக்களவைத் தொகுதி

போலங்கிர் மக்களவைத் தொகுதி (Bolangir Lok Sabha constituency) என்பது கிழக்கு இந்திய ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.

சட்டசபை பிரிவுகள் 
எல்லை நிர்ணயம் செய்யப்பட்டதைத் தொடர்ந்து, தற்போது இந்தச் தொகுதியில் பின்வரும் சட்டமன்றப் பிரிவுகள் உள்ளன

2008ஆம் ஆண்டில் எல்லை மறுநிர்ணயம் செய்யப்படுவதற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றப் பிரிவுகள் நவபாரா, டிடிலாகர், காந்தபஞ்சி, பட்நகர், செய்டலா, லோயிசிங்கா மற்றும் பலாங்கிர் ஆகும்.

தேர்ந்தெடுக்கப்பட்ட உறுப்பினர்கள் 
1962இல் இந்தத் தொகுதி உருவாக்கப்பட்டதிலிருந்து, இதுவரை 16 தேர்தல்கள் நடத்தப்பட்டுள்ளன.

பலாலங்கிர் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்

தேர்தல் முடிவுகள்

2024 
2024 இந்தியப் பொதுத் தேர்தலின் ஐந்தாவது கட்டத்தில் 20 மே 2024 அன்று வாக்குப்பதிவு நடைபெற்றது. வாக்குகள் 4 சூன் 2024-இல்எண்ணப்பட்டு முடிவுகள் அறிவிக்கப்பட்டன. இதன்படி 2024 தேர்தலில், பாரதிய ஜனதா கட்சி வேட்பாளர் சங்கீதா குமாரி சிங் தியோ பிஜு ஜனதா தளம் வேட்பாளர் சுரேந்திர சிங் போயை 1,32,664 வாக்குகள் வித்தியாசத்தில் தோற்கடித்தார்.

மேலும் காண்க 

 பலாங்கிர் மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 2019 மக்களவைத் தேர்தல் தேதி மற்றும் அட்டவணை
 

சுபர்ணபூர் மாவட்டம்
பலாங்கீர் மாவட்டம்
ஒடிசா மக்களவைத் தொகுதிகள்
டோனால்ட் டிரம்ப் படுகொலை முயற்சி

2024 சூலை 13 அன்று, ஐக்கிய அமெரிக்காவின் முன்னாள் அரசுத்தலைவரும், 2024 அரசுத்தலைவர் வேட்பாளருமான டோனால்ட் டிரம்ப், பென்சில்வேனியாவின் பட்லர் அருகே ஒரு தேர்தல் பரப்புரைக் கூட்டத்தில் உரையாற்றிக் கொண்டிருந்தபோது, ​​மேல் வலது காதில் சுடப்பட்டுக் காயமடைந்தார்.

சந்தேகத்திற்குரிய துப்பாக்கிச் சூடு நடத்தியவர் பென்சில்வேனியாவின் பெத்தேல் பூங்காவைச் சேர்ந்த 20 வயதான தாமசு மேத்யூ குரூக்சு என அடையாளம் காணப்பட்டார். இவர் ஏஆர்-15-ரக அரைத்தானியங்கி மரைகுழல் துப்பாக்கியைப் பயன்படுத்தி, பேரணி நடைபெறும் இடத்திற்கு வெளியே கூரையில் இருந்து துப்பாக்கிச் சூடு நடத்தியதாக சட்ட அமலாக்க மற்றும் சாட்சிகள் தெரிவித்தனர். தாக்குதல் நடத்தியவர் இரகசிய சேவை எதிர் தாக்குதல் குழுவைச் சேர்ந்த சேர்ந்த ஒரு குறிசுடுநரால் சுட்டுக் கொல்லப்பட்டார். பேரணியில் கலந்து கொண்ட ஒருவர் கொல்லப்பட்டார், இரண்டு பங்கேற்பாளர்கள் படுகாயமடைந்தனர். 

சுடப்பட்ட பிறகு, திரம்பு தரையில் தள்ளப்பட்டு, விரைவில் இரகசிய சேவையாளர்களால் சூழப்பட்டார்; அவரது காதிலிருந்தும், கன்னத்திலிருந்தும் வழிந்த இரத்தத்துடன் அவர் எழுந்தார். அவரை ஒரு வாகனத்திற்கு விரைந்து கொண்டுசெல்வதற்கு முன், பலமுறை அவர் கைமுட்டியை காற்றில் அசைத்தார். பின்னர் அவர் மருத்துவமனைக்கு விரைந்து அனுப்பப்பட்டார், அங்கு அவருக்குச் சிகிச்சை அளிக்கப்பட்டு, நிலையான நிலையில் விடுவிக்கப்பட்டார். மருத்துவமனையில் இருந்து வானூர்தி மூலம் நியூ செர்சிக்குப் புறப்பட்டார். 

துப்பாக்கிச் சூடு ஒரு படுகொலை முயற்சியாக விசாரிக்கப்படுகிறது. 1981 ஆம் ஆண்டு அப்போதைய அரசுத்தலைவர் ரானல்ட் ரேகன் சுடப்பட்ட பின்னர், முன்னாள் அல்லது தற்போதைய அமெரிக்க அரசுத்தலைவர் படுகொலை முயற்சியில் காயமடைந்தது இதுவே முதல் முறையாகும், அத்துடன் மேலும் 1972 இல் சியார்ச் வால்சு படுகொலை செய்யப்பட்ட பின்னர் அரசுத்தலைவர் வேட்பாளருக்கு எதிராக நடத்தப்பட்ட முதலாவது தாக்குதல் இதுவாகும்.

மேற்கோள்கள்

வெளி இணைப்புகள் 
Trump's statement on Truth Social

டோனால்ட் டிரம்ப்
2024 நிகழ்வுகள்
தோல்வியுற்ற கொலை முயற்சிகள்
பர்சிபெர்

பர்சிபெர் (Furcifer) என்பது பச்சோந்திகளின் ஒரு பேரினமாகும். இதன் சிற்றினங்கள் பெரும்பாலும் மடகாசுகரில் மட்டுமே காணப்படும் அகணிய உயிரிகள் ஆகும். ஆனால் ப. செபாலோலெபிசும் ப. பொலேனியும் கொமொரோசில் மட்டுமே காணப்படுகின்றன. கூடுதலாக, ரீயூனியன், மொரீசியஸ் மற்றும் புளோரிடாவில் ப. பர்தாலிசு அறிமுகப்படுத்தப்பட்டுள்ளது. இதே நேரத்தில் கென்யா மற்றும் புளோரிடாவில் ப. ஒசுடலேட்டி அறிமுகப்படுத்தப்பட்டுள்ளது.

வகைப்பாட்டியல் 
பேரினப் பெயரான (பர்சிபெர்) இலத்தீன் மூலச் சொல்லான பர்சி என்பதிலிருந்து பெறப்பட்டது. இதன் பொருளானது "முட்கரண்டி" என்பதாகும். இது இவ்விலங்கின் கால்களின் வடிவத்தைக் குறிக்கிறது.

இந்தப் பேரினத்தில் 24 சிற்றினங்கள் உள்ளன.

சிற்றினங்கள் 
பின்வரும் சிற்றினங்கள் செல்லுபடியாகும் என்று அங்கீகரிக்கப்பட்டுள்ளன.

குறிப்பு: அடைப்புக்குறிக்குள் உள்ள இருசொற் பெயரீடு வகைப்பாட்டியலாளர், இந்த சிற்றினங்கள் முதலில் பர்சிபெர் தவிர வேறு ஒரு பேரினத்தில் விவரிக்கப்பட்டிருப்பதைக் குறிக்கிறது.

மேற்கோள்கள்

மேலும் வாசிக்க 
Fitzinger L. 1843. Systema Reptilium, Fasciculus Primus, Amblyglossae. Vienna: Braumüller & Seidel. 106 pp. + indices. (Furcifer, new genus, p. 42). (in Latin).
 
 
 Anderson CV. (2006). Captive Chameleon Populations. Accessed 23-01-2009

ஊர்வன
பச்சோந்திகள்
ஜோராவர் சிங்

ஜோராவர் சிங் (Zorawar Singh) (1784–12 டிசம்பர் 1841), ஜம்மு காஷ்மீரை ஆண்ட டோக்ரா பேரரசின் தலைமைப் படைத்தலைவர் ஆவார்.இவர் கிஷ்துவாரின் ஆளுநராக (வசீர்) இருந்த போது லடாக் மற்றும் பல்திஸ்தான் பகுதிகளைக் கைப்பற்றி ஜம்மு காஷ்மீரை விரிவாக்கினார்.மேலும் இவர் மேற்கு திபெத் பகுதிகளை கைப்பற்றும் போரில் வீரமரணம் அடைந்தார். .

மரபுரிமை பேறுகள்
இவரது நினைவைப் போற்றும் வகையில் இந்தியா  உற்பத்தி செய்யும் இலகு ரக பீரங்கி வண்டிக்கு ஜோராவர் எனப்பெயரிட்டுள்ளது.

மேற்கோள்கள்

இந்தியப் படைத்துறையினர்
சம்மு காசுமீரின் வரலாறு
1784 பிறப்புகள்
1841 இறப்புகள்
பெரியநாவற்குளம்

பெரியநாவற்குளம் என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்குத் தென்கிழக்கே சுமார் 15 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
நீலசேனை

நீலசேனை அல்லது நீலச்சேனை என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்குத் தென்கிழக்கே சுமார் 15 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
கலாத்சே

கலாத்சே (Khalatse), இந்தியாவின் லடாக் ஒன்றியப் பகுதியின் லே மாவட்டத்தில் உள்ள கலாத்சே வருவாய் வட்டத்தின் தலைமையிடமும், கிராம ஊராட்சியும் ஆகும்.இது லே நகரத்திற்கு கிழக்கே 95 கிலோ மீட்டர் தொலைவில் கார்கில் செல்லும் பழைய சாலையில் உள்ளது. இவ்வூரில் சிந்து ஆறு பாய்கிறது. சர்க்கரை பாதாமி உலர் பழங்களுக்கு கலாத்சே பெயர் பெற்றது.இவ்வூரில் சிந்து மத்தியப் பல்கலைக்கழகம் அமையப்படவுள்ளது.கலாத்சே கிராமம் லடாக் மலைத்தொடரில் கடல்மட்டத்திலிருந்து 2,987 மீட்டர் (9,800 அடி) உயரத்தில் உள்ளது.

மக்கள் தொகை பரம்பல் 
2011ஆம் ஆண்டின் கணக்கெடுப்பின்படி, 156 குடியிருப்புகள் கொண்ட கலாத்சே ஊராட்சியின் மொத்த மக்கள் தொகை 767 ஆகும். சராசரொ எழுத்தறிவு 86.27% ஆக உள்ளது.

தட்ப வெப்பம்

மேற்கோள்கள்

ஆதாரங்கள்
 
 Francke, A. H. (1914). Antiquities of Indian Tibet. Two Volumes. Calcutta. 1972 reprint: S. Chand, New Delhi.
Schettler, Rolf & Margaret. (1981). Kashmir, Ladakh & Zanskar. Lonely Planet. South Yarra, Vic., Australia. .

வெளி இணைப்புகள்
 Khalatse to Marol (via Suru Valley), OpenStreetMap, retrieved 15 January 2023.
 Kargil–Dha–Khalatse Indus Valley Road, OpenStreetMap, retrieved 15 January 2023.

லே மாவட்டம்
லே மாவட்டத்தின் நகரங்களும் ஊர்களும்
அரசு இரயில்வே காவல்படை

அரசு இரயில்வே காவல்படை (Government Railway Police), இதனை சுருக்கமாக GRP என அழைப்பர். இதன் முதன்மைப் பணி தொடருந்து நிலையங்களில் சட்டம் & ஒழுங்கை நிலைநாட்டல், இந்திய இரயில்வேயின் சொத்துக்களை காக்க ரோந்துப் பணியில் ஈடுபடுதல் ஆகும்.

இரயில்வே பாதுகாப்புப் படை இந்திய இரயில்வே அமைச்சகத்தின் கீழ் செயல்படுகிறது. ஆனால் அரசு இரயில்வே காவல்துறை தொடர்புடைய மாநிலங்கள் மற்றும் ஒன்றியப் பகுதி அரசுகளின் உள்துறையின் கீழ் செயல்படுகிறது.இரயில்வே பாதுகாப்புப் படைகள் கண்டுபிடிக்கும் குற்றச் செயல்களின் வழக்கை, அரசு இரயில்வே காவல்துறையானது மேல் விசாரணை மேற்கொள்ளும்.

அதிகாரம்
தொடர்புடைய மாநிலங்கள் & ஒன்றியப் பகுதிகளின் அரசின் காவல்துறை கூடுதல் தலைமை இயக்குநரின் தலைமையின் கீழ் அரசு இரயில்வே காவல்துறை செயல்படுகிறது. இதன் பணிகளுக்கு மாநில/ஒன்றிய       காவல்துறையிலிருந்து அதிகாரிகள் மற்றும் காவலர்கள் பணி அமர்த்தப்படுகின்றனர்.

பங்கு
இந்தியாவில் உள்ள தொடருந்து நிலையங்களில் மக்களுக்கு பாதுகாப்பு வழங்குவதுடன், சட்டம் மற்றும் ஒழுங்கைக் காப்பதே அரசு இரயில்வே காவல்துறையின் (GRP) முதன்மைப் பணியாகும். மேலும் தொடருந்து நிலைய வளாகத்தில் நடக்கும் குற்றங்களை விசாரிக்கின்றனர். இரயில்வே அதிகாரிகள் மற்றும் இரயில்வே பாதுகாப்புப் படைக்கு தேவையான அனைத்து உதவிகளையும்  அரசு இரயில்வே காவல்துறை (GRP) செய்கிறது.

மேற்கோள்கள்

இந்திய இரயில்வே
கோலா பிலா மக்களவைத் தொகுதி

கோலா பிலா மக்களவைத் தொகுதி (மலாய்: Kawasan Persekutuan Kuala Pilah; ஆங்கிலம்: Kuala Pilah Federal Constituency; சீனம்: 瓜拉庇劳国会议席) என்பது மலேசியா, நெகிரி செம்பிலான், கோலா பிலா மாவட்டத்தில் அமைந்துள்ள ஒரு மக்களவை தொகுதி (P129) ஆகும்.

கோலா பிலா மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து கோலா பிலா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கோலா பிலா மாவட்டம்

கோலா பிலா மாவட்டம், நெகிரி செம்பிலான் மாநிலத்தில் உள்ள ஏழு மாவட்டங்களில் ஒன்றாகும். கோலா பிலா மாவட்டத்தின் தலைநகரம் கோலா பிலா நகரம் ஆகும். கோலா பிலா நகரம் ஒரு பழைய பள்ளத்தாக்கு நகரமாகும்.  

கோலா பிலா மாவட்டம், சிரம்பான் மாநகருக்கு கிழக்கே 30 கி.மீ. தொலைவில் அமைந்து உள்ளது. இப்போதைய சிரம்பான் நகரம் நெகிரி செம்பிலான் மாநிலத்தின் தலைநகராக மாறுவதற்கு முன்னர், கோலா பிலா நகரம் தான் தலைநகரமாக இருந்தது. 

கோலா பிலா மாவட்டம், கோலா பிலா உள்ளூராட்சி மன்றத்தால் நிர்வாகம் செய்யப் படுகிறது. கோலா பிலா மாவட்டம் 11 முக்கிம்களாக பிரிக்கப்பட்டு உள்ளது. கோலா பிலா மாவட்டம், நெகிரி செம்பிலான் மாநிலத்தில் மிகப் பழைமையான மாவட்டங்களில் ஒன்றாக அறியப்படுகிறது.

கோலா பிலா மக்களவைத் தொகுதி

கோலா பிலா தேர்தல் முடிவுகள்

மேற்கோள்கள்

மேலும் காண்க 
 கோலா பிலா 
 சுவாசே
 செரி மெனாந்தி
 மலேசியத் தேர்தல் தொகுதிகள்

வெளி இணைப்புகள்

நெகிரி செம்பிலான் நாடாளுமன்றத் தொகுதிகள்
க. இரா. சிறீராம்

நீதியரசர் க. இரா. சிறீராம் (Kalpathi Rajendran Shriram)(பிறப்பு 28 செப்டம்பர் 1963) இந்திய நீதிபதியும் தமிழ்நாட்டின் சென்னை உயர் நீதிமன்றத்தின் தலைமை நீதிபதியும் ஆவார்.

இளமை
சிறீராம், கேரள மாநிலத்தின் கல்பாத்தி இராஜேந்திரன் என்பவருக்கு மகனாக மும்பையில் 28 செப்டம்பர் 1963-ல் பிறந்தார். சிறீராம் மும்பை பல்கலைக்கழகத்தில் இளங்கலை வணிகம் மற்றும் இளங்கலைச் சட்டம் பயின்றவர். பின்னர் இலண்டன் மன்னர் கல்லூரியில் கடல்சார் சட்டங்களில் முதுநிலை பட்டம் பெற்றார்.

வழக்கறிஞராக
வழக்கறிஞர் தொழில் செய்வதற்கு, 3 சூலை 1989 அன்று மகாராட்டிரா & கோவா வழக்கறிஞர் சங்கத்தில் தன் பெயரைப் பதிவு செய்தார். பின் மூத்த வழக்கறிஞர் எஸ். வெங்கடேஸ்வரனிடம் இளைய வழக்கறிஞராக சேர்ந்தார். 1997ஆம் ஆண்டு முதல் தனியாக வழக்குரைஞர் தொழில் செய்யத் துவங்கினார். இவர் பன்னாட்டுக் கப்பல் போக்குவரத்து, பன்னாட்டு வணிகச் சட்டங்கள், நிறுவனச் சட்டம், சுங்கச் சட்டம், கடல்சார் காப்பீடு,  துறைமுகத்தில் சரக்குகள் ஏற்றுதல்/இறக்குதல் போன்றவைகளில் ஏற்படும் சட்ட சிக்கல்களில் உயர் நீதிமன்றங்கள் மற்றும் உச்ச நீதிமன்றத்தில் வாதாடுவதில் வல்லவர்.

உயர் நீதிமன்ற நீதிபதியாக
21 சூன் 2013 அன்று இவர் பம்பாய் உயர் நீதிமன்றத்தில் கூடுதல் நீதிபதியாக கே. ஆர். சிறீராம் நியமிக்கப்பட்டார். 2 மார்ச் 2016 அன்று பம்பாய் உயர் நீதிமன்றத்தின் நிரந்தர நீதியரசராக நியமிக்கப்பட்டார். 

சென்னை உயர் நீதிமன்றத்தின் தற்காலிக தலைமை நீதியரசர் ஆர். மகாதேவன் உச்ச நீதிமன்றத்தின் நீதியரசராக நீதிபதிகள் தேர்வுக் குழு பரிந்துரை செய்ததால், 11 சூலை 2024 அன்று நீதிபதிகள் தேர்வுக் குழு, நீதியரசர் கே. ஆர். சிறீராமை சென்னை உயர் நீதிமன்றத்தின் தலைமை நீதிபதியாக நியமிக்க பரிந்துரை செய்தது. .இவர் 27 செப்டம்பர் 2024 அன்று சென்னை உயர் நீதிமன்றத் தலைமை நீதிபதியாக பதவியேற்கயுள்ளார்.

இதனையும் காண்க
  சென்னை உயர் நீதிமன்றத் தலைமை நீதிபதிகளின் பட்டியல்

மேற்கோள்கள்

சென்னை உயர் நீதிமன்றத் தலைமை நீதிபதிகள்
சந்தோஷ் குமார் தமிழரசன்

சந்தோஷ் குமார் தமிழரசன் (Santhosh Kumar Tamilarasan, 1 சனவரி 1998) என்பவர் தமிழ்நாட்டைச் சேர்ந்த இந்திய தடகள வீரர் ஆவார். இவர் 400 மீட்டர் தடைதாண்டும் போட்டிகளில் கலந்துகொள்கிறார். இவர் 2024 ஆம் ஆண்டு பாரிசில் நடைபெறும் கோடைக்கால ஒலிம்பிக்கில் இந்தியா சார்பாக கலந்துகொள்ள  தேர்ந்தெடுக்கப்பட்டுள்ளார். இவர் இந்திய 4 × 400 மீ தொடர் ஓட்டக் குழுவில் இடம்பெற்றுள்ளார்.

துவககால வாழ்க்கையும்  கல்வியும் 
சந்தோஷ் குமார் தமிழ்நாட்டின் சுக்குடியைச் சேர்ந்தவர்.

மேற்கோள்கள் 

தமிழக விளையாட்டு வீரர்கள்
வாழும் நபர்கள்
1998 பிறப்புகள்
இராஜேஷ் ரமேஷ்

இராஜேஷ் ரமேஷ் (Rajesh Ramesh, பிறப்பு 28 மார்ச் 1999) என்பவர் 400 மீட்டர் ஒட்டத்தில்  நிபுணத்துவம் பெற்ற இந்திய   தடகள வீரர் ஆவார். இவர் 2022 ஆசிய விளையாட்டுப் போட்டியில் கலப்பு 4 × 400 மீட்டர் தொடர் ஓட்டப் போட்டியில் வெள்ளிப் பதக்கம் வென்றார்.  2022 ஆசிய விளையாட்டுப் போட்டியில் 4×400 மீட்டர் ஓட்டத்தில் தங்கப் பதக்கம் வென்றார். இவர் அதே நிகழ்வில் 2023 உலக தடகள வாகையர் போட்டியிலும் பங்கேற்றார், ஹீட்ஸில் 2:59.05 என்ற ஆசிய சாதனையைப் படைத்த பின்னர் இறுதிப் போட்டிக்கு வந்தார். இறுதியில் அந்த அணி இறுதிப் போட்டியில் 6-வது இடத்தைப் பிடித்தது.

இராஜேஷ் ரமேஷ் திருச்சிராப்பள்ளி தொடருந்து நிலையத்தில் பயணச்சீட்டு பசிசோதகராக பணியாற்றிவருகிறார்.

மேற்கோள்கள்

வெளி இணைப்புகள் 

1999 பிறப்புகள்
வாழும் நபர்கள்
தமிழக விளையாட்டு வீரர்கள்
காலும்மா ஆம்பர்

காலும்மா ஆம்பர் (Calumma amber) என்பது பொதுவாக ஆம்பர் மலை பச்சோந்தி என்று அழைக்கப்படுகிறது. இது மடகாசுகரின் ஆன்ட்சிரானனா மாகாணத்தில் காணப்படும் பச்சோந்தி சிற்றினமாகும். இந்த சிற்றினம் முதன்முதலில் 1989-இல் காணப்பட்டது. 2006-இல் முதன்முதலில் விவரிக்கப்பட்டது. மேலும் இது மடகாசுகரின் வடக்கு டயானா பிராந்தியத்தின் வடக்குப் பகுதியில், மாண்ட்கேன் டி ஆம்பர் தேசிய பூங்காவிலும் பூங்காவினைச் சுற்றியும் மட்டுமே காணப்படுகிறது. கா. ஆம்பர் முதலில் கா. பிரெவிகார்னி சிற்றின மக்கள்தொகையாகக் கருதப்பட்டது.

மேற்கோள்கள்

மேலும் வாசிக்க 
 Raxworthy CJ, Nussbaum RA. 2006. Six new species of occipital-lobed Calumma chameleons (Squamata: Chamaeleonidae) from Madagascar, with a new description of Calumma brevicorne. Copeia 2006 (4): 711–734. (Calumma amber, new species).

பச்சோந்திகள்
மடகாசுக்கர் உயிரினங்கள்
அகணிய உயிரிகள்
பந்திங் மருத்துவமனை

{
  "type": "Feature",
  "geometry": { "type": "Point", "coordinates": [101.491944, 2.803889] },
  "properties": {
    "title": "Malaysian Hospital",
    "marker-color": "F44336",
    "marker-size": "small",
    "marker-symbol": "hospital"
  }
}
பந்திங் மருத்துவமனை (மலாய்: Hospital Banting; ஆங்கிலம்: Banting Hospital) என்பது மலேசியா, சிலாங்கூர், கோலா லங்காட் மாவட்டம், பந்திங் நகர்ப் பகுதியில் உள்ள அரசு மருத்துவமனை ஆகும்.

இந்த மருத்துவமனை 1975-ஆம் ஆண்டு பிப்ரவரி 6-ஆம் தேதி சிலாங்கூர் சுல்தான் சலாவுதீன் அப்துல் அசீஸ் சா அவர்களால் அதிகாரப்பூர்வமாகத் திறக்கப்பட்டது. 10.48 எக்டர் பரப்பளவு கொண்ட இந்த மருத்துவமனையின் கட்டுமானச் செலவு RM 32 மில்லியன் மலேசிய ரிங்கிட் ஆகும்.

பொது

1991-ஆம் ஆண்டில், புதிதாக ஆண் நோயாளிகள் தங்கு கூடம் (வார்டு);  அறுவை சிகிச்சை மற்றும் எலும்பியல் சிகிச்சைத் தங்கு கூடம்; 2000-ஆம் ஆண்டில், இரத்தச் சுத்திகரிப்பு பிரிவு; நிர்வாக வளாகம், மருத்துவப் பதிவுகள் பிரிவு மற்றும் உடலியல் மருத்துவப் பிரிவு ஆகியவை நிறுவப்பட்டன. 2005-இல், முதியோர்களுக்கு என தனிப் பிரிவும் நிறுவப்பட்டது.

8-ஆவது மலேசியத் திட்டத்தின் (RMK8) கீழ், தீவிர சிகிச்சைப் பிரிவு (ICU) கட்டி முடிக்கப்பட்டது. பணியாளர்களுக்கு 18 குடியிருப்பு மனைகளும்; மருத்துவர்களுக்கு 6 மனைகளும் கட்டப்பட்டன. டிசம்பர் 2008-இல், பந்திங் மருத்துவமனையில் 6 நோயாளிகள் தங்கு கூடங்கள்; 151 படுக்கைகள் இருந்தன. அக்டோபர் 2009-இல், இருதய தீவிரச் சிகிச்சைப் பிரிவு திறக்கப்பட்டது. தற்போது 153 படுக்கைகளுடன் சேவையில் உள்ளது.

உள்ளமைவு

 153 படுக்கைகள் - (Beds)
 2 அறுவை சிகிச்சை அரங்குகள் - (Operating Theaters)
 1 முதியவர் தீவிரச் சிகிச்சை படுக்கைகள் - (Adult Intensive Care Unit Beds)
 4 இதய சிகிச்சை படுக்கைகள் - (Cardiac Care Unit Beds)
 4 குழந்தை தீவிரச் சிகிச்சை படுக்கைகள் - (Pediatric Intensive Care Unit Beds)

முகவரி

Hospital Banting, Jalan Sultan Alam Shah
42700 Banting, Selangor 
Tel : +603 3187 1333 
Faks : +603 3181 8834
Emel: pengurusanhospitalbanting@moh.gov.my
இணையத் தளம்:

மேற்கோள்கள்

வெளி இணைப்புகள்
 Selangor Health Department

மலேசிய மருத்துவமனைகள்‎‎
சுந்தர்கர் மக்களவைத் தொகுதி

சுந்தர்கர் மக்களவைத் தொகுதி (Sundargarh Lok Sabha constituency) என்பது கிழக்கு இந்தியா ஒடிசா மாநிலத்தின் சுந்தர்கார் மாவட்டத்தில் உள்ள ஒடிசாவின் 21 மக்களவைத் தொகுதிகளில் ஒன்றாகும்.

சட்டசபை பிரிவுகள் 
இந்த நாடாளுமன்றத் தொகுதியை உருவாக்கும் சட்டமன்றத் தொகுதிகள்:

தேர்ந்தெடுக்கப்பட்ட உறுப்பினர்கள் 
1952இல் இத்தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன.

சுந்தர்கர் மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்

தேர்தல் முடிவுகள்

2024 
2024 இந்தியப் பொதுத் தேர்தலின் ஐந்தாவது கட்டத்தில் 20 மே 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று வாக்குகள் எண்ணப்பட்டன. இந்தத் தேர்தல் முடிவுகளின் படி பாரதிய ஜனதா கட்சி வேட்பாளர் ஜுவல் ஓரம் பிஜு ஜனதா தளம் வேட்பாளர் திலீப் குமார் திர்கியை 1,38,808 வாக்குகள் வித்தியாசத்தில் தோற்கடித்தார்.

மேற்கோள்கள்

வெளி இணைப்புகள் 

 2019 மக்களவை தேர்தல் தேதி மற்றும் அட்டவணை

சுந்தர்கட் மாவட்டம்
ஒடிசா மக்களவைத் தொகுதிகள்
போரியாங் மண் திருவிழா

போரியாங் மண் திருவிழா (Boryeong Mud Festival) என்பது தென் கொரியாவின் சியோலுக்குத் தெற்கே 200 கிமீ தொலைவில் உள்ள போரியோங்கில் கோடை காலத்தில் ஆண்டுதோறும் நடைபெறும்  திருவிழா  ஆகும். முதல் மண் திருவிழா 1998 இல் நடத்தப்பட்டது, 2007 வாக்கில், திருவிழாவுக்கு 2.2 மில்லியன் பார்வையாளர்கள் வந்தனர்.

போரியோங்கில் மண்  எடுக்கப்பட்டு, டேச்சியோன் கடற்கரை பகுதிக்கு சுமையுந்துகளில் கொண்டு செய்யப்படுகிறது. அங்கு குளம் போன்ற வட்ட வடிவித் தொட்டிகளில் கலந்து சேற்றுக் குளியலுக்குப் பயன்படுத்தபடுகிறது. அந்த மண்ணில் உடலுக்கு நன்மை தரும் உலோகத் தாதுக்கள் நிறைந்ததாகக் கருதப்படுகிறது. பல அழகுசாதனப் பொருட்களை தயாரிக்க அந்த மண் முக்கியப் இடத்தை வகிக்கிறது. இந்த திருவிழா முதலில் போரியோங் மண் அழகுசாதனப் பொருட்களுக்கான சந்தைப்படுத்தல் முறையாக கருதப்பட்டது.

இந்த விழா சுமார் இரண்டு வார காலம் நடைபெறுகிறது என்றாலும், அதன் இறுதி வாரக் கடைசியானது கொரியாவின் மேற்கத்திய மக்களிடையே பிரபலமானது. திருவிழாவின் இறுதி வார நிகழ்வு பொதுவாக யூலை இரண்டாவது வார இறுதியில் நடக்கும்.

வரலாறு 
1997 ஆம் ஆண்டில் போரியோங் மண் அடுக்குகளின் சேற்றைப் பயன்படுத்தி பலவிதமான அழகுசாதனப் பொருட்கள் தயாரிக்கப்பட்டன. இந்த மண்ணில் தாதுக்கள், பெண்ட்டோனைட்டுகள், ஜெர்மானியங்கள் நிறைந்ததாகக் கூறப்பட்டது, இவை அனைத்தும் இயற்கையாகவே இப்பகுதியில் சேற்றில் காணப்படுகின்றன.

இந்த அழகுசாதனப் பொருட்களை ஊக்குவிக்கும் வகையில், போரியோங் மண் திருவிழா ஏற்பாடு செய்யப்பட்டது. இந்த திருவிழாவின் மூலம், மக்கள் சேறு மற்றும் அழகுசாதனப் பொருட்கள் பற்றி மேலும் அறிந்து கொள்வார்கள் என்று நம்பப்பட்டது.

ஈர்ப்புகள் 
திருவிழாவுக்காக போரியங் கடற்கரையில் பல  இடங்களில் இதற்கான ஏற்பாடுகள் செய்யபடுகின்றன. மண் குளம், மண் சரிவுகள், மண் சறுக்கு அலை சறுக்கு, சறுக்கு விளையாட்டு, கயிற்றைப் பிடித்துக் கொண்டு குழியில் விழாமல் கடக்கும் போட்டிகள் போன்றவை ஏற்பாடு செய்யபடுகின்றன. இதில் கலந்து கொள்ள கட்டணம் வசூலிக்கபடுகிறது. கட்டணத்தை இணைவழியிலும் அல்லது அந்த இடத்திலும் செலுத்தலாம். உடலில் ஓவியம் வரைவதற்காக வண்ண சேறும் தயாரிக்கப்படுகிறது. கடற்கரையில் ஒரு பெரிய மேடை அமைக்கப்படுகிறது. அதில் இசை நிகழ்ச்சிகள், போட்டிகள் மற்றும் பல்வேறு காட்சி ஈர்ப்புகளும் பயன்படுத்தப்படுகிறது.

போரியோங்கிலிருந்து கொண்டுவரப்படும்  சேற்றைப் பயன்படுத்தி தயாரிக்கப்பட்ட அழகுசாதனப் பொருட்களை விற்கும் ஒரு சிறிய சந்தை கடற்கரையில் இயங்குகிறது. அங்கு பல்வேறு உடல்நல மற்றும் அழகு சிகிச்சை மையங்கள் உடற்பிடிப்பு, குத்தூசி மருத்துவம், சேற்று மருத்துவ குணங்களைப் பயன்படுத்தி மற்ற சிகிச்சைகள் வழங்கப்படுகின்றன.பெரிய வாணவேடிகையுடன் திருவிழா நிறைவுபெறுகிறது.

காட்சியகம்

மேற்கோள்கள்

வெளி இணைப்புகள் 

Coordinates on Wikidata
தென் கொரியத் திருவிழாக்கள்